In dé negstn Joazént woa de XIIII wida in  Carnuntum und håd si åwa waida in dé Nåchfoigekempf bai da Bsézung fum Kaisabostn âigmischt. Nåchn Dod fum Kaisa Valerian (260) håds zeascht in Ursurpator Regalianus géngan naichn Kaisa Gallienus untaschdizt und schbéda de Saitn gwegslt und in Gallienus géng sain naich Gégna Postumus untaschdizt, dea fu Galien aus ai aigens unåbhengigs Westraich aufbaud håd. Dé Rebelion im Westn is a duachn Ainfåi fu de Alemanen iwan Limes in de Agri Decumates ausglést woan, dén de Röma néd fahindan kina hãm. Da Gallienus håd de Alemanen im Joa 268 entschaidend Schlång und zruk drenga kina, is åwa unta misdeariöse Umschdend båid drauf søwa gschdoam und a naicha Biagakriag is um sâi Nåchfoig ausbrocha. De XIIII Gemina woa dabai ãnschainend auf da Saitn fum Victorinus (269-271) dea im galischn Westraich regiad håd. Da Claudius Gothicus, dea im Septemba 268 de Gotn bai da Schlåcht fu Naissus (s haidige Niš in Seabien) gschlång håd, håd si åwa ois naicha Kaisa duachsézn kina und dés Raich woa wida unta õana Hãnd faaint. Obwoi de 14te Zwilingslegion in dem politischn Duachanãnda õa Måi då und õa Måi doat woa, håd s in Titl VI Pia VI Fidelis griagt (6 Måi bflichtbewust, 6 Måi drai).